CELEX: 62015TN0569
Language: lt
Date: 2015-09-25 00:00:00
Title: Byla T-569/15: 2015 m. rugsėjo 25 d. pareikštas ieškinys byloje Fondazione Casamica/Komisija ir EASME

30.11.2015   
            
            
               LT
            
            
               Europos Sąjungos oficialusis leidinys
            
            
               C 398/69
            
         2015 m. rugsėjo 25 d. pareikštas ieškinys byloje Fondazione Casamica/Komisija ir EASME
   
   (Byla T-569/15)
   (2015/C 398/83)
   Proceso kalba: italų
   
      Šalys
   
   
      Ieškovė: Fondazione Casamica (Salernas, Italija), atstovaujama advokato M. Lamberti
   
      Atsakovės: Mažųjų ir vidutinių įmonių reikalų vykdomoji įstaiga (EASME), Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               dėl toliau nurodytų priežasčių panaikinti kaip neteisėtą ginčijamą aktą: Vertinimo rezultatai – Reikalavimų neatitinkantis pasiūlymas. Pasiūlymas: A4A, 699442 – Europos Komisijos, Mažųjų ir vidutinių įmonių reikalų vykdomoji įstaigos (EASME) sprendimas Ares (2015)3187639, apie kurį pranešta 2015 m. liepos 29 d.;
            
         
               —
            
            
               pripažinti pasiūlymą (pasiūlymo Nr.: A4A, 699442 (A4A), pavadinimas: Archeology 4 All) tinkamu ir leisti ieškovei ir jos partneriams kaip konsorciumui, sudarytam turint tikslą dalyvauti konkurse, dalyvauti viešojo pirkimo konkurse.
            
         
      Ieškinio pagrindai ir pagrindiniai argumentai
   
   Šiame ieškinyje ginčijamu kvietimu teikti pasiūlymus siekiama sukurti, struktūrizuoti ir plėtoti prieinamo turizmo modelį, pagal kurį, nustačius turistų su neįgalia patiriamus sunkumus, šie sunkumai būtų įveikti sukuriant prototipus, siūlančius sprendimus, kuriuos vėliau būtų galima pritaikyti bet kurioje kultūrinių ar archeologinių interesų srityje.
   Kad projektas būtų pripažintas priimtinu, be reikalavimo pateikti ilgalaikės specialiosios patirties atitinkamame sektoriuje įrodymą, ir sąlygos, kad dalyvauti konkurse gali tik juridiniai asmenys, kurių veikla glaudžiai susijusi su pasiūlymo tiksliais, dalyvavimui konkurse taip pat nustatyta sąlyga, kad toks juridinis asmuo turi turėti nacionalinės valstybinės, regioninės ar vietos valdžios institucijos požymių.
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas susijęs su pasiūlymo priimtinumu.
               
                           —
                        
                        
                           
                              Soprintendenza Archeologia della Campania yra subjektas, pripažintinas valstybės vykdomosios valdžios institucija, nes tai yra Kultūros paveldo ir kultūros ir turizmo reikalų ministerijos vietos padalinys.
                        
                     
         
               2.
            
            
               Antrasis ieškinio pagrindas susijęs su Soprintendenza partnerio teisiniu pobūdžiu.
               
                           —
                        
                        
                           Iš ministerijos generalinių direktoratų organizavimo tvarkos, patvirtintos 2014 m. rugpjūčio 29 . Ministrų tarybos pirmininko dekretu Nr. 71, matyti, kad Soprintendenze yra vietos padaliniai, kurių pobūdis, teisinė forma ir steigimas pagrįstas pačios ministerijos teisine ir administracine struktūra; ministerija nedeleguoja jiems savo galių ir jie negali būti laikomi subjektais, vykdančiais veiklą pagal vykdomosios valdžios institucijos įgaliojimą.